Twee ‘stropers’ vas oor motordiefstalArgieffoto Foto: isotherm.co.za Twee vermeende renosterstropers is Dinsdagoggend in die Krugerwildtuin in hegtenis geneem, het die Valke gesê. “Die Valke het twee verdagtes in hegtenis geneem wat glo betrokke was in die vervoer van gesteelde voertuie regoor die park, en die smokkel van renosterhorings en springstof,” het brig. Hangwani Mulaudzi, woordvoerder van die Valke, in ŉ verklaring gesê. “Die beamptes het ook beslag gelê op ŉ groot som geld.” Die twee verdagtes, onderskeidelik 36 en 39 jaar oud, is glo deel van ŉ sindikaat. Hulle is albei tans uit op borgtog vir misdade in Mpumalanga en die Oos-Kaap. Hulle sal Woensdag in die Phalaborwa-landdroshof verskyn.